EL    EL  ΕΠΙΤΡΟΠΗ  ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ  
Βρυξέλλες , 2.7.2007 
COM(2007) 371 τελικό  
  
ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  ΠΡΟΣ  ΤΟ ΣΥΜΒΟΥΛΙΟ , ΤΟ ΕΥΡΩΠΑΪΚΟ  
ΚΟΙΝΟΒΟΥΛΙΟ , ΤΗΝ  ΕΥΡΩΠΑΪΚΗ  ΟΙΚΟΝΟΜΙΚΗ  ΚΑΙ  ΚΟΙΝΩΝΙΚΗ  
ΕΠΙΤΡΟΠΗ  ΚΑΙ  ΤΗΝ  ΕΠΙΤΡΟΠΗ  ΤΩΝ  ΠΕΡΙΦΕΡΕΙΩΝ  
Η παγκόσμια  διάσκεψη  ραδιοεπικοινωνιών  2007 της ITU 
(WRC-07) 
 
EL 2   EL ΠΙΝΑΚΑΣ  ΠΕΡΙΕΧΟΜΕΝΩΝ  
1. Η ευρωπαϊκή  και η παγκόσμια  διάσταση  της πολιτικής  για το φάσμα  
ραδιοσυχνοτήτων ......................................................................................................... 3 
2. Ευρωπαϊκές  προετοιμασίες  για την WRC-07 .............................................................. 4 
3. Σχετικές  κοινοτικές  πολιτικές  για την WRC-07 .......................................................... 5 
4. Μελλοντικές  κινητές  επικοινωνίες ............................................................................... 7 
5. Αλλα  ζητήματα  προτεραιότητας .................................................................................. 9 
6. Μεγαλύτερη  ευελιξία  στο παγκόσμιο  κανονιστικό  πλαίσιο  για το φάσμα  
ραδιοσυχνοτήτων ....................................................................................................... 11 
7. Θεματολόγιο  της επόμενης  διάσκεψης  (WRC-11) .................................................... 12 
8. Συμπέρασμα ............................................................................................................... 13 
 
EL 3   EL ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  ΠΡΟΣ  ΤΟ ΣΥΜΒΟΥΛΙΟ , ΤΟ ΕΥΡΩΠΑΪΚΟ  
ΚΟΙΝΟΒΟΥΛΙΟ , ΤΗΝ  ΕΥΡΩΠΑΪΚΗ  ΟΙΚΟΝΟΜΙΚΗ  ΚΑΙ  ΚΟΙΝΩΝΙΚΗ  
ΕΠΙΤΡΟΠΗ  ΚΑΙ  ΤΗΝ  ΕΠΙΤΡΟΠΗ  ΤΩΝ  ΠΕΡΙΦΕΡΕΙΩΝ  
Η παγκόσμια  διάσκεψη  ραδιοεπικοινωνιών  2007 της ITU 
(WRC-07) 
 
(Κείμενο  που παρουσιάζει  ενδιαφέρον  για τον ΕΟΧ ) 
1. Η ΕΥΡΩΠΑΪΚΗ  ΚΑΙ  Η ΠΑΓΚΟΣΜΙΑ  ΔΙΑΣΤΑΣΗ  ΤΗΣ  ΠΟΛΙΤΙΚΗΣ  ΓΙΑ ΤΟ ΦΑΣΜΑ  
ΡΑΔΙΟΣΥΧΝΟΤΗΤΩΝ  
Το φάσμα  ραδιοσυχνοτήτων  αποτελεί  σπάνιο  και πολύτιμο  φυσικό  πόρο  που μπορεί  να 
έχει σημαντικές  επιπτώσεις  για την κοινωνία  και την οικονομία1 σε όλους  τους κλάδους  που 
χρησιμοποιούν  ασύρματες  τεχνολογίες , όπως  τα μέσα  ενημέρωσης , οι κινητές  επικοινωνίες , η 
άμυνα  και η αεροπλοΐα . Το φάσμα  αποτελεί  μια οικονομικώς  σημαντική  εισερχόμενη  
παράμετρο  για την παροχή  δημόσιων  και εμπορικών  υπηρεσιών  που βασίζονται  σε ασύρματη  
τεχνολογία , για την επιστημονική  έρευνα  και για τη συγκρότηση  διεθνών  δικτύων  μεταφορών  
και επικοινωνιών2. 
Η εναρμόνιση  του φάσματος  ραδιοσυχνοτήτων  στην  Ευρώπη  αποτελεί  καίριας  σημασίας  
παράγοντα  για την ολοκλήρωση  της ευρωπαϊκής  ενιαίας  αγοράς  αγαθών  και υπηρεσιών , σε 
ευρύτερο  δε επίπεδο  μπορεί  να προωθήσει  τις διεθνείς  εμπορικές  συναλλαγές  με την άρση  
των τεχνικών  εμποδίων  στο εμπόριο . Οι προκλήσεις  της αποτελεσματικής  διαχείρισης  του 
φάσματος  ραδιοσυχνοτήτων  συχνά  αντιμετωπίζονται  καλύτερα  με τη συνεργασία  μεταξύ  
χωρών . Τα ανωτέρω , σε συνδυασμό  με την αξία των οικονομικών  δραστηριοτήτων  – η 
συνολική  αξία των εξαρτώμενων  από το φάσμα  υπηρεσιών  στην  ΕΕ υπερβαίνει  τα 200 δις €, 
δηλαδή  αντιπροσωπεύει  ποσοστό  μεταξύ  2% και 2,5% του ετήσιου  ευρωπαϊκού  ακαθάριστου  
προϊόντος  – αποτελούν  τους λόγους  για τους οποίους  η Ευρώπη , ως οικονομική  ζώνη , οφείλει  
να αποδώσει  σημασία  στις διεθνείς  διαπραγματεύσεις  που επηρεάζουν  τη χρήση  του 
φάσματος  ραδιοσυχνοτήτων . 
Κατά  τα τελευταία  έτη, εντάθηκαν  οι δραστηριότητες  ανάπτυξης  μιας συνεπούς  ευρωπαϊκής  
πολιτικής  για το φάσμα  ραδιοσυχνοτήτων , οι οποίες  και στήριξαν  κοινά  πεδία  άσκησης  
πολιτικής , όπως  η κοινωνία  της πληροφορίας , το περιβάλλον  και οι μεταφορές . Με την 
απόφαση  για το φάσμα  ραδιοσυχνοτήτων3 (RSD), η Κοινότητα  έθεσε  τη βάση  για ένα 
κανονιστικό  και πολιτικό  πλαίσιο  με το οποίο  διασφαλίζεται  η ικανοποίηση  των απαιτήσεων  
των σχετικών  κοινοτικών  πολιτικών  αναφορικά  με το φάσμα  ραδιοσυχνοτήτων . 
                                                 
1 Σε μια πρόσφατα  εκπονηθείσα  βρετανική  μελέτη  εκτιμήθηκε  το οικονομικό  όφελος  που προήλθε  από 
τη χρήση  του φάσματος  σε 1.000 € κατά  κεφαλή  το 2005, με βάση  το πλεόνασμα  καταναλωτή  και 
παραγωγού . 
2 Όπως  τονίζεται  στη δράση  2 προτεραιότητας  της ευρωπαϊκής  στρατηγικής  της Λισαβόνας , 
επιδοκιμάστηκε  από το Εαρινό  Ευρωπαϊκό  Συμβούλιο  του 2006, το οποίο  έκανε  ρητή  αναφορά  στο 
ρόλο  της διαχείρισης  του φάσματος  για την προώθηση  της γνώσης  και της καινοτομίας . 
3 Απόφαση  αριθ. 676/2002/E Κ του Ευρωπαϊκού  Κοινοβουλίου  και του Συμβουλίου  της 7ης Μαρτίου  
2002.  
 
EL 4   EL Εντός  του ανωτέρω  πλαισίου , τα ζητήματα  άσκησης  πολιτικής  αντιμετωπίζονται  στους  
κόλπους  της Κοινότητας  στην  ομάδα  πολιτικής  για το φάσμα  ραδιοσυχνοτήτων  (RSPG ), 
όργανο  που συμβουλεύει  τη Επιτροπή . Τα σχετικά  κανονιστικά  μέτρα  για την εναρμόνιση  της 
χρήσης  του φάσματος  σε όλο τον κοινοτικό  χώρο  λαμβάνονται  με την επιτροπή  φάσματος  
ραδιοσυχνοτήτων  (RSC ). 
Ο συντονισμός  του φάσματος  σε παγκόσμιο  επίπεδο  αποτελεί  αρμοδιότητα  της Διεθνούς  
Ένωσης  Τηλεπικοινωνιών  (ITU), ενός οργανισμού  των Ηνωμένων  Εθνών  με αποστολή  τη 
συνέχιση  και επέκταση  της διεθνούς  συνεργασίας  για τη βελτίωση  και την ορθολογική  χρήση  
των πάσης  φύσεως  τηλεπικοινωνιών . Ανά τρία έως τέσσερα  έτη, η ITU οργανώνει  την 
παγκόσμια  διάσκεψη  ραδιοεπικοινωνιών , διαδικασία  με στόχο  την προσαρμογή  των 
κανονισμών  ραδιοεπικοινωνιών  ITU (RR), της διεθνούς  συνθήκης  με την οποία  
συντονίζεται  παγκοσμίως  η χρήση  του φάσματος . Η επόμενη  παγκόσμια  διάσκεψη  
ραδιοεπικοινωνιών  (WRC-07), που αποτελεί  κορύφωση  προπαρασκευαστικής  εργασίας  
πολλών  ετών , θα πραγματοποιηθεί  στη Γενεύη  από τις 22 Οκτωβρίου  ως τις 16 Νοεμβρίου  
2007. 
Η Επιτροπή  θα συμμετάσχει  στην  WRC-07 ως μέλος  της ITU, άνευ  ψήφου . Υπό την ιδιότητά  
της αυτή , η Επιτροπή  θα επιχειρήσει  να στηρίξει  τις ευρωπαϊκές  κοινές  θέσεις  που 
ευθυγραμμίζονται  με τις κοινοτικές  πολιτικές  και έχουν  συνάφεια  με αυτές . 
Η παρούσα  ανακοίνωση  έχει ως στόχο  να ενημερώσει  το Ευρωπαϊκό  Κοινοβούλιο  και το 
Συμβούλιο  για τις κοινοτικές  πολιτικές  που μπορεί  να επηρεαστούν  από την έκβαση  της 
WRC-07. Με την ανακοίνωση  επιδιώκεται  η επιδοκιμασία  των προς  επίτευξη  πολιτικών  
στόχων  και της θέσης  προς  υιοθέτηση  από τα κράτη  μέλη  στη διάσκεψη  WRC-07. 
2. ΕΥΡΩΠΑΪΚΕΣ  ΠΡΟΕΤΟΙΜΑΣΙΕΣ  ΓΙΑ ΤΗΝ  WRC-07 
Τα κράτη  μέλη  της ΕΕ διεξάγουν  διαπραγματεύσεις  στην  ITU ως ανεξάρτητα  μέλη . Στην  
πράξη  όμως , πριν διαπραγματευθούν  με τις υπόλοιπες  χώρες  του κόσμου , προτιμούν  να 
αναπτύξουν  τις τεχνικές  τους θέσεις  όλα μαζί, στους  κόλπους  της διάσκεψης  CEPT, που 
αποτελεί  σύνδεσμο  47 εθνικών  αρχών  αρμόδιων  για το φάσμα  και τις τηλεπικοινωνίες , με 
βάση  παγιωμένες  ευρωπαϊκές  θέσεις  («ευρωπαϊκές  κοινές  προτάσεις »). Οι διοικήσεις  που 
συμμετέχουν  στη διαδικασία  της CEPT συμφωνούν  να στηρίξουν  ή τουλάχιστον  να μην 
αναλάβουν  πρωτοβουλίες  διαπραγμάτευσης  που έρχονται  σε αντίθεση  με τις εν λόγω  κοινές  
θέσεις . 
Ενώ η CEPT δραστηριοποιείται  για την ανάπτυξη  των λεπτομερών  ευρωπαϊκών  
διαπραγματευτικών  θέσεων  που απαιτούνται  σε μια τεχνική  – κανονιστική  διάσκεψη  όπως  η 
WRC, τα κράτη  μέλη  δεσμεύονται  στο πλαίσιο  των υποχρεώσεων  που έχουν  αναλάβει  βάσει  
της συνθήκης  ΕΚ και από το κοινοτικό  κεκτημένο4. Ως εκ τούτου , η ανάπτυξη  τεχνικών  
θέσεων  στη CEPT χρειάζεται  να συμπληρώνεται  από σκέψεις  για τα συνολικά  κοινοτικά  
συμφέροντα  στις διαπραγματεύσεις . 
                                                 
4 Τα κράτη  μέλη  της ΕΕ υποβάλλουν  κοινή  δήλωση  προς  καταχώρηση  στις τελικές  πράξεις  μιας WRC, 
στην  οποία  αναφέρουν  ότι θα εφαρμόσουν  την υιοθετούμενη  στη διάσκεψη  αναθεώρηση  των RR ITU 
σύμφωνα  με τις υποχρεώσεις  που υπέχουν  βάσει  της συνθήκης  ΕΚ. 
 
EL 5   EL Για το σκοπό  αυτό , η απόφαση  RSD απαιτεί  συντονισμό  των κοινοτικών  θέσεων  και τη 
θέσπιση  κοινών  στόχων  πολιτικής  στην  WRC. Τα κράτη  μέλη  και η Κοινότητα  οφείλουν  να 
αναπτύσσουν  κοινές  δράσεις  και να συνεργάζονται  στενά  στη διάρκεια  ολόκληρης  της 
διαδικασίας  διαπραγματεύσεων , ώστε  να διασφαλίσουν  την ενότητα  της διεθνούς  
εκπροσώπησης  της Κοινότητας . 
Στον  άξονα  της ανωτέρω  δέσμευσης , η Επιτροπή  διασφαλίζει  το συντονισμό  πολιτικών  
προσεγγίσεων  βασιζόμενων  στην  υιοθέτηση , πριν από την WRC, στόχων  κοινοτικής  
πολιτικής , παρακολουθεί  δε τη συμμετοχή  της Ευρώπης  στη διαδικασία . Για το λόγο  ακριβώς  
αυτό  ανέθεσε  στην  RSPG το έργο της διατύπωσης  συμβουλευτικής  γνώμης  με αντικείμενο  
τους κοινοτικούς  στόχους  για την WRC-075. Η δραστηριότητα  αυτή  στηρίχθηκε  από δημόσια  
διαβούλευση  και δύο δημόσιες  ημερίδες  εργασίας . 
Ο συνολικός  στόχος  της Ευρωπαϊκής  Επιτροπής  στη διαδικασία  WRC είναι  να διασφαλίσει  
ότι λαμβάνονται  αποφάσεις  οι οποίες  στηρίζουν  τις κοινοτικές  πολιτικές  και 
πρωτοβουλίες . 
Μαζί  με την Προεδρία  του Συμβουλίου , η Επιτροπή  θα επιχειρήσει  να υποβοηθήσει  τα κράτη  
μέλη  να διατηρήσουν  κοινές  διαπραγματευτικές  θέσεις  στη διάρκεια  της διάσκεψης . Για το 
σκοπό  αυτό , θα πρέπει  τα κράτη  μέλη  να στηρίξουν  τις θέσεις  που διατυπώθηκαν  από την 
Επιτροπή  και επιδοκιμάστηκαν  από το Συμβούλιο  και το Ευρωπαϊκό  Κοινοβούλιο , καθώς  και 
όσες ευρωπαϊκές  κοινές  προτάσεις  πληρούν  τους στόχους  κοινοτικής  πολιτικής . Τυχόν  
τροποποιήσεις  των θέσεων  στη διάρκεια  των διαπραγματεύσεων  θα πρέπει  να συνεκτιμούν  
δεόντως  τα βασικά  κοινοτικά  συμφέροντα .  
3. ΣΧΕΤΙΚΕΣ  ΚΟΙΝΟΤΙΚΕΣ  ΠΟΛΙΤΙΚΕΣ  ΓΙΑ ΤΗΝ  WRC-07 
Η ημερήσια  διάταξη  της WRC-07 χρειάζεται  να εξετασθεί  στο πλαίσιο  των υφισταμένων  
κοινοτικών  πολιτικών  και αρχών . Στην  WRC πρέπει  να στηριχθούν  οι εξής γενικοί  κοινοτικοί  
στόχοι : 
• η παγίωση  της ευρωπαϊκής  ενιαίας  αγοράς ; 
• η άρση  των τεχνικών  εμποδίων  στο διεθνές  εμπόριο ; 
• η προώθηση  του ανταγωνισμού  μεταξύ  εναλλακτικών  βάσεων  υποδομής ; 
• η ανάπτυξη  ευνοϊκών  για την καινοτομία  συνθηκών  ως προς  νέες τεχνολογίες , 
συμπεριλαμβανομένης  της χρήσης  ανοικτών  προτύπων . 
Οι ακόλουθες  τομεακές  πολιτικές  είναι  επίσης  συναφείς  με το ζήτημα  αυτό : 
i2010 – η ευρωπαϊκή  κοινωνία  της πληροφορίας  2010 , αποτελεί  ένα νέο στρατηγικό  
πλαίσιο  στο οποίο  διατυπώνονται  ευρείς  προσανατολισμοί  πολιτικής . Προωθεί  μια ανοικτή  
και ανταγωνιστική  ψηφιακή  οικονομία  και δίνει  βάρος  στις Τεχνολογίες  της Πληροφορίας  
και των Επικοινωνιών  (ΤΠΕ ) ως κινητήριας  δύναμης  για ένταξη  και ποιότητα  ζωής . Καίριας  
                                                 
5 Αναθεωρημένη  γνώμη  της RSPG για την WRC-07 της 14ης Φεβρουαρίου  2007. 
 
EL 6   EL σημασίας  στοιχείο  της ανανεωμένης  στρατηγικής  της Λισαβόνας  για ανάπτυξη  και θέσεις  
απασχόλησης , η i2010 θα χαράξει  πορεία  προς  μια ενοποιημένη  προσέγγιση  στην  κοινωνία  
της πληροφορίας  και τις πολιτικές  για τα οπτικοακουστικά  μέσα  ενημέρωσης  στην  ΕΕ. 
Περιλαμβάνει  τη δημιουργία  ενός κοινού  ευρωπαϊκού  κανονιστικού  πλαισίου  για 
ηλεκτρονικές  επικοινωνίες , με βάση  σαφείς  αρχές  και υποχρεώσεις . 
Η πολιτική  στον  οπτικοακουστικό  τομέα  στηρίζει  τη μεταβίβαση  κοινωνικών  και 
πολιτιστικών  αξιών , όπου  διακυβεύονται  θεμελιώδη  συμφέροντα  του κοινού , όπως  η 
ελευθερία  έκφρασης  και η προώθηση  της πολιτισμικής  πολυφωνίας . Οι υπηρεσίες  και τα 
δίκτυα  ραδιοτηλεοπτικών  εκπομπών  ρυθμίζονται  από το γενικό  κοινοτικό  πλαίσιο  για τις 
ηλεκτρονικές  επικοινωνίες , ενώ έχει συμφωνηθεί  νέα οδηγία  για το περιεχόμενο  (υπηρεσίες  
οπτικοακουστικών  μέσων  ενημέρωσης ). 
Η έρευνα  και ανάπτυξη  στην  ΕΕ επιδιώκει  την ενίσχυση  των κερδών  ανταγωνιστικότητας  
προς  άντληση  με την τεχνολογική  καινοτομία  μέσω  συντονισμένων  εθνικών  και ευρωπαϊκών  
πολιτικών  και μέσω  της ενθάρρυνσης  της δικτύωσης  των ερευνητικών  ομάδων . Τα κοινοτικά  
προγράμματα  πλαίσια  ΕΤΑ  χρηματοδοτούν  με μεγάλα  ποσά  την έρευνα  πριν από το 
ανταγωνιστικό  στάδιο . 
Η προστασία  του περιβάλλοντος  αποτελεί  πολιτική  προτεραιότητα  για την ΕΕ στο πλαίσιο  
της αλλαγής  του κλίματος . Οι ευρωπαϊκές  πρωτοβουλίες  άσκησης  πολιτικής  στον  τομέα  αυτό  
περιλαμβάνουν  την GMES ( παγκόσμια  παρακολούθηση  για το περιβάλλον  και την 
ασφάλεια ), που έχει ως στόχο  να βοηθήσει  τους ιθύνοντες  λήψης  αποφάσεων  στην  Ευρώπη  
να αποκτήσουν  την ικανότητα  για ανεξάρτητη  παρακολούθηση . 
Η πολιτική  μεταφορών  στοχεύει  στην  ανάπτυξη  ενός ενοποιημένου  συστήματος  μεταφορών  
στην  Ευρωπαϊκή  Κοινότητα , συμπεριλαμβανομένων  όλων  των ειδών  των τρόπων  μεταφοράς . 
Προκειμένου  να διευρυνθεί  η πολιτική  αυτή , επιδιώκεται  η υλοποίηση  ευρέος  φάσματος  
μέτρων  για την ανάπτυξη  ενοποιημένων  μεταφορικών  συστημάτων  (οδικών , εναέριων , 
σιδηροδρομικών  και θαλάσσιων ). 
Το διάστημα  αποτελεί  σημαντικό  στρατηγικό  πόρο  για την ΕΕ, χρησιμεύοντας  στην  
υλοποίηση  ορισμένων  από τους ευρύτερους  πολιτικούς  στόχους  της. Οι εφαρμογές  τις οποίες  
ενθαρρύνει  η Κοινότητα  εν προκειμένων  περιλαμβάνουν  τις δορυφορικές  ευρυζωνικές  
επικοινωνίες  για την κάλυψη  του «ψηφιακού  χάσματος », οι γεωσκοπήσεις  και τα συστήματα  
εντοπισμού  του στίγματος . 
Στη γνώμη  της σχετικά  με την WRC-07, η RSPG επιβεβαίωσε  το συνολικό  υπόβαθρο  
άσκησης  ευρωπαϊκής  πολιτικής  και συμβούλευσε  την Επιτροπή  σχετικά  με τις θέσεις  που θα 
πρέπει  να υιοθετήσει  η Ευρώπη  στη διάσκεψη , ως προς  ειδικά  θέματα  προς  διαπραγμάτευση . 
Η Επιτροπή  συμφωνεί  εν γένει  με τις απόψεις  της RSPG. Στα κατωτέρω  σημεία  
διευκρινίζονται  ειδικότερες  θέσεις  εν προκειμένω . 
 
EL 7   EL 4. ΜΕΛΛΟΝΤΙΚΕΣ  ΚΙΝΗΤΕΣ  ΕΠΙΚΟΙΝΩΝΙΕΣ  
Σημαντικό  σημείο  εστίασης  της διάσκεψης  θα αποτελέσει  το πεδίο  των μελλοντικών  
συστημάτων  κινητών  επικοινωνιών6. Στις προετοιμασίες  για την WRC-07 εκδηλώθηκε  σαφής  
ζήτηση  για τον παγκόσμιο  προσδιορισμό  πρόσθετου  φάσματος  για τα εν λόγω  συστήματα7. 
Προκειμένου  να ικανοποιηθεί  η πρόσθετη  αυτή  ζήτηση , εξετάζονται  ζώνες  φάσματος  σε 
ραδιοσυχνότητες  τόσο  μικρότερες , όσο και μεγαλύτερες  από εκείνες  που χρησιμοποιούνται  
τώρα  στα κινητά  συστήματα  στην  Ευρώπη . 
Η Επιτροπή  πιστεύει  ότι θα πρέπει  να υπάρξει  εστίαση  στον  προσδιορισμό  εκείνων  των 
ζωνών  συχνοτήτων  που μπορούν  να δώσουν  ώθηση  σε συγκλίνον  περιβάλλον  
τηλεπικοινωνιών  μακροπροθέσμως . 
4.1. Υψηλότερες  συχνότητες  
Μεταξύ  των σχετικών  υποψήφιων  ζωνών  σε συχνότητες  υψηλότερες  από το διατιθέμενο  
τώρα  φάσμα  για κινητά  συστήματα  στην  Ευρώπη  συγκαταλέγεται  η ζώνη  C (3,4-4,2 GHz ). 
Ενώ η ζώνη  αυτή  είναι  ελκυστική  για μελλοντικά  κινητά  συστήματα  στην  Ευρώπη , 
χρησιμοποιείται  ως βασικό  ευρυζωνικό  δίκτυο  για δορυφορικές  υπηρεσίες , κυρίως  στις 
αναπτυσσόμενες  χώρες . Θα χρειαστεί  να επιδιωχθούν  κατά  προτεραιότητα  τεχνικές  λύσεις  
επιμερισμού  που να καλύπτουν  τις απαιτήσεις  κινητών  υπηρεσιών , ενώ παράλληλα  
προστατεύουν  επαρκώς  τα συμφέροντα  δορυφορικής  επικοινωνίας  στη ζώνη  C με ελάχιστο  
κόστος  για τις επιχειρήσεις  εκμετάλλευσης  δορυφορικών  επικοινωνιών . Μια ιεράρχηση  
προτεραιοτήτων  των επιμέρους  ζωνών  για δορυφορικές  και επίγειες  υπηρεσίες  εντός  της 
ζώνης  των 3,4-4,2 GHz θα έδινε  στις επιχειρήσεις  εκμετάλλευσης  αφενός  επαρκείς  
μακροχρόνιες  εγγυήσεις  λειτουργίας  εντός  της ζώνης  αυτής  συχνοτήτων , αφετέρου  δεν θα 
προκαλούσε  ανώφελες  παρεμβολές . Θα πρέπει  οι δορυφορικές  επικοινωνίες  να έχουν  μόνιμη  
προτεραιότητα  στην  επιμέρους  ζώνη  των 3,8 – 4,2 GHz. 
4.2. Η ζώνη  UHF 
Λόγω  της χαμηλής  της συχνότητας , η ζώνη  εκπομπής  UHF (470 έως 862 MHz) προσφέρει  
βέλτιστα  χαρακτηριστικά  μετάδοσης  σήματος  από πλευράς  κάλυψης  και διείσδυσης  σε 
εσωτερικό  χώρο . Οι δικτυακές  υποδομές  στη ζώνη  UHF θα μπορούσαν  επομένως  να αποβούν  
σημαντικά  συμφερότερες  οικονομικώς  από τα υφιστάμενα  συστήματα , και θα μπορούσαν  
να διευκολύνουν  την εγκατάσταση  κινητών  συστημάτων  σε αραιοκατοικημένες  περιοχές  και 
σε αστικές  περιοχές  πυκνής  δόμησης . 
Η Επιτροπή  διακηρύσσει  συστηματικά  ότι θα πρέπει  η Ευρώπη  να επιδιώξει  τον κοινό  στόχο  
της μεγιστοποίησης  των κοινωνικών  και οικονομικών  δυνατοτήτων  του «ψηφιακού  
μερίσματος », δηλαδή  των δυνητικώς  ελευθερούμενων  ζωνών  φάσματος  λόγω  στροφής  στις 
ψηφιακές  ραδιοτηλεοπτικές  εκπομπές . Αυτό  σημαίνει  ότι η χρήση  της ζώνης  UHF δεν θα 
                                                 
6 Στην  WRC-07 θα εξετασθούν  οι απαιτήσεις  φάσματος  για την αποκαλούμενη  τεχνολογία  «IMT», η 
οποία  περιλαμβάνει  την «IMT-2000», την οικογένεια  προτύπων  κινητής  τηλεφωνίας  που είναι  
αναγνωρισμένη  από την ITU, με την κοινή  ονομασία  «3G», καθώς  και την «IMT-Advanced», η οποία  
περιλαμβάνει  διεπαφές  ραδιοσυχνοτήτων  που στηρίζουν  νέες ικανότητες  IMT-2000. 
7 Μια από τις κυριότερες  εισερχόμενες  παραμέτρους  στην  ανάλυση  της ITU υπήρξε  μελέτη  εκπονηθείσα  
για την Ευρωπαϊκή  Επιτροπή  με αντικείμενο  τις απαιτήσεις  φάσματος  για τις μελλοντικές  κινητές  
υπηρεσίες . 
 
EL 8   EL πρέπει  να παραμένει  αδρανής  («παγωμένη ») στο πλαίσιο  της σημερινής  κατανομής  
φάσματος , αλλά  να αξιοποιηθεί  υπό το πρίσμα  των προσφερόμενων  ευκαιριών  από νέες, 
αποδοτικές  χρήσεις , με γνώμονα  στόχους  γενικού  συμφέροντος8. 
Πολλά  κράτη  μέλη  ήδη εφαρμόζουν  εθνικές  στρατηγικές  διακοπής  των αναλογικών  
τηλεοπτικών  εκπομπών  και εκμετάλλευσης  του ψηφιακού  μερίσματος . Ως εκ τούτου , είναι  
επείγουσα  ανάγκη  να διερευνηθεί  τυχόν  δυνητική  ευρωπαϊκή  προστιθέμενη  αξία. Πρόσφατα  
έγιναν  υψηλού  επιπέδου  πολιτικές  δηλώσεις  προς  την κατεύθυνση  αυτή , τόσο  από το 
Ευρωπαϊκό  Συμβούλιο9, όσο και από το Ευρωπαϊκό  Κοινοβούλιο10. Η ομάδα  πολιτικής  για το 
φάσμα  ραδιοσυχνοτήτων  συμβούλευσε  επίσης  την Επιτροπή11 να προωθήσει  τα 
πλεονεκτήματα  της εισαγωγής  ενδεδειγμένου  βαθμού  ευελιξίας  στη χρήση  της εν λόγω  ζώνης  
ώστε  να ανταποκριθεί  στις μελλοντικές  τεχνολογικές  επαναστάσεις , καθώς  και στις 
εξελισσόμενες  απαιτήσεις  της αγοράς . 
Παράλληλα , η ίση κανονιστική  μεταχείριση  του συνόλου  του φάσματος  που χρησιμοποιείται  
για τις υπηρεσίες  ηλεκτρονικής  επικοινωνίας  είναι  ουσιαστικής  σημασίας  για να προωθήσει  
εποικοδομητική  βιομηχανική  συνεργασία , ειδικώς  για συγκλίνουσες  υπηρεσίες  κινητής  
επικοινωνίας  και πολυμέσων , όπως  η κινητή  τηλεόραση  και οι προσφορές  τριπλών  
υπηρεσιών  ("triple play"), χωρίς  να κρίνονται  δεόντως  αιτιολογημένες  εξαιρέσεις  για την 
ικανοποίηση  απαιτήσεων  της πολιτικής  στον  οπτικοακουστικό  τομέα , οι οποίες  αποβαίνουν  
προς  το γενικό  συμφέρον . 
Μια βέλτιστη  χρήση  του ψηφιακού  μερίσματος  απαιτεί  την ενεργό  άρση  άσκοπων  
κανονιστικών  εμποδίων  στην  παροχή  καινοτόμων  υπηρεσιών  στη ζώνη  UHF. Επί του 
παρόντος , οι κανονισμοί  ραδιοσυχνοτήτων  της ITU παραχωρούν  στις υπηρεσίες  μετάδοσης  
εκπομπών  υψηλότερο  κανονιστικό  καθεστώς  (μια «πρωτεύουσα  κατανομή »)12 στη ζώνη  UHF 
στην  Ευρώπη13. Επειδή  από την WRC-07 εξετάζεται  το πρόσθετο  φάσμα  για κινητές  
επικοινωνίες , θα μπορούσε  στη διάσκεψη  να πραγματοποιηθεί  ένα πρώτο  βήμα  στην  
                                                 
8 Βλ. COM(2005) 461. 
9 Το Συμβούλιο , στις 14-15 Δεκεμβρίου  2006, ζήτησε  "… στο μέτρο  του δυνατού , συντονισμένη  
προσέγγιση  για τη χρήση  της χωρητικότητας  φάσματος  συχνοτήτων  η οποία  κατέστη  διαθέσιμη  συνεπεία  
της μετάβασης  στην ψηφιακή  μετάδοση  …". 
10 Το ΕΚ εξέδωσε  ψήφισμα  στις 14 Φεβρουαρίου  2007 στο οποίο  δήλωσε  ότι "… τμήμα  του μερίσματος  
φάσματος  (spectrum dividend) θα πρέπει  να διατεθεί  για την τεχνική  εναρμόνιση  σε ευρωπαϊκό  επίπεδο " 
και ότι "… ενθαρρύνει  την Επιτροπή  να λάβει  υπόψη  της την πραγματικότητα  του μερίσματος  φάσματος  
κατά  τη θέσπιση  των μελλοντικών  κατευθύνσεων  της πολιτικής  σχετικά  με το ραδιοφάσμα  …". Κάλεσε  
επίσης  την Επιτροπή  να διασφαλίσει  "…  ότι λαμβάνεται  επαρκώς  υπόψη  η σημασία  των 
ραδιοτηλεοπτικών  εκπομπών  για την ελεύθερη  διαμόρφωση  γνώμης , ιδιωτικής  και δημόσιας , καθώς  και η 
πολυφωνία  κατά  την κατανομή  δικαιωμάτων  μετάδοσης  σε ευρωπαϊκό  επίπεδο ". 
11 Γνώμη  της RSPG για το ψηφιακό  μέρισμα , της 14ης Φεβρουαρίου  2007. 
12 Οι κανονισμοί  ραδιοεπικοινωνιών  της ITU κάνουν  διαφοροποίηση  μεταξύ  «πρωτεύουσας » και 
«δευτερεύουσας » κατανομής . Οι υπηρεσίες  με δευτερεύουσα  κατανομή  οφείλουν  να μην προκαλούν  
επιζήμια  παρεμβολή  στις πρωτεύουσες  υπηρεσίες , από τις οποίες  και πρέπει  να αποδέχονται  
παρεμβολές . Στις περιπτώσεις  που υπάρχουν  πολλαπλές  υπηρεσίες  εντός  ζώνης  συχνοτήτων  με το ίδιο 
καθεστώς , όλες έχουν  ίσα δικαιώματα , αποδίδεται  δε προτεραιότητα  σε αυτήν  που λειτούργησε  
νωρίτερα . 
13 Επισήμως  στην  αποκαλούμενη  «περιοχή  1 της ITU», Οι κανονισμοί  ραδιοσυχνοτήτων  της ITU 
χωρίζουν  τον κόσμο  σε τρεις  διαφορετικές  «περιοχές ». Η περιοχή  1 περιλαμβάνει  την Ευρώπη  και την 
Αφρική . 
 
EL 9   EL κατεύθυνση  της μεγαλύτερης  ευελιξίας  με την αναβάθμιση  του καθεστώτος  των εν λόγω  
υπηρεσιών  στο ίδιο καθεστώς  με εκείνο  των υπηρεσιών  ραδιοτηλεοπτικών  εκπομπών14. 
4.3. Προστασία  υφισταμένου  φάσματοσ  κινητών  επικοινωνιών  
Από χώρες  εκτός  Ευρώπης  δρομολογούνται  διάφορα  δορυφορικά  συστήματα  που 
χρησιμοποιούν  τμήματα  της ζώνης  συχνοτήτων  2500–2690 MHz. Υπό το φως της χρήσης  του 
φάσματος  αυτού  στην  Ευρώπη  στο άμεσο  μέλλον  για τα δίκτυα  κινητής  επικοινωνίας  τρίτης  
γενεάς , η Ευρώπη  θα χρειαστεί  να κατοχυρώσει  τη διασφάλιση  των συμφερόντων  της με μια 
επαρκή  προστασία  και συμβατότητα  με τα δορυφορικά  συστήματα . 
Στόχοι  κοινοτικής  πολιτικής  
Έχει σημασία  για την οικονομία  της Κοινότητας  να συνεχίσει  η βιομηχανία  κινητής  
επικοινωνίας  να έχει πρόσβαση  σε επαρκείς  πόρους  φάσματος  ραδιοσυχνοτήτων . Ως εκ 
τούτου : 
– Τμήμα  της ζώνης  3,4 έως 4,2 GHz θα πρέπει  να διατεθεί  για κινητές  υπηρεσίες  σε μη 
αποκλειστική  βάση  στην  Ευρώπη . Θα πρέπει  να εφαρμοστούν  κατάλληλες  λύσεις  για τους 
σημερινούς  χρήστες  δορυφορικής  επικοινωνίας  στην  εν λόγω  ζώνη . 
– Μια αναβάθμιση  του καθεστώτος  κινητής  υπηρεσίας  στη ζώνη  UHF στην  Ευρώπη  θα 
αύξανε  την ευελιξία  και θα ήρε ένα δυνητικό  εμπόδιο  στη μελλοντική  βέλτιστη  οργάνωση  
της ζώνης . 
– Θα πρέπει  να καταβληθεί  κάθε  προσπάθεια  για την ελαχιστοποίηση  των κινδύνων  
παρεμβολών  στα δίκτυα  IMT-2000 που λειτουργούν  στην  ΕΕ στη ζώνη  συχνοτήτων  2,5–
2,69 GHz από δορυφορικές  υπηρεσίες . 
5. ΑΛΛΑ  ΖΗΤΗΜΑΤΑ  ΠΡΟΤΕΡΑΙΟΤΗΤΑΣ  
5.1. Στήριξη  για επιστημονικές  χρήσεις  του φάσματος  
Η επιστημονική  χρήση  του φάσματος  ραδιοσυχνοτήτων  έχει σημαντική  αξία για την κοινωνία  
και την οικονομία  και χρειάζεται  να στηριχθεί15. Οι επιστημονικές  χρήσεις  του φάσματος  
περιλαμβάνουν  δορυφόρους  εξερεύνησης  της γης (EESS), μετεωρολογικούς  δορυφόρους  και 
συστήματα  διαστημικής  έρευνας  τα οποία  στηρίζουν  ευρωπαϊκές  πολιτικές  στους  τομείς  του 
περιβάλλοντος , του διαστήματος  και της ΕΤΑ . Η παρατήρηση  συντελούμενων  φυσικών  ή 
ανθρωπογενών  φαινομένων  μπορεί  συχνά  να διενεργείται  μόνο  σε ειδικές  συχνότητες . Τώρα  
είναι  πρόκληση  να διασφαλιστεί  η αποτελεσματική  λειτουργία  επιστημονικών  υπηρεσιών  
χωρίς  να επιβαρυνθούν  δυσανάλογα  άλλοι  σημαντικοί  κλάδοι . 
                                                 
14 Η συμφωνία  GE06 που υπεγράφη  το 2006 ως επακόλουθο  της διάσκεψης  RRC-06 της ITU προσφέρει  
περιεκτικό  κανονιστικό  πλαίσιο  για την προστασία  των ψηφιακών  ραδιοτηλεοπτικών  εκπομπών  από 
επιζήμιες  παρεμβολές . Η Επιτροπή  έχει επίσης  δώσει  στη CEPT επίσημη  εντολή  για τεχνικές  
παραμέτρους  όσον  αφορά  τις επιλογές  εναρμόνισης  για το ψηφιακό  μέρισμα . 
15 Βλ. την έκθεση  και γνώμη  της RSPG, της 25ης Οκτωβρίου  2006, με αντικείμενο  την επιστημονική  
χρήση  του φάσματος . 
 
EL 10   EL Στόχοι  κοινοτικής  πολιτικής  
Η EESS αποτελεί  ουσιαστικό  τμήμα  της πρωτοβουλίας  GMES, της ευρωπαϊκής  συμβολής  
στο σύστημα  συστημάτων  παγκόσμιας  γεωσκόπησης  (GEOSS), που έχει σημασία  για την 
κοινοτική  πολιτική  περιβάλλοντος . Πρόκειται  να υποστηριχθούν  η συνεχής  προστασία  του 
από παρεμβολές , καθώς  και οι δεόντως  αιτιολογημένες  πρόσθετες  κατανομές  φάσματος  για 
επιστημονικές  υπηρεσίες . 
5.2. Αναδιοργάνωση  των ζωνών  υψηλών  συχνοτήτων  
Οι ζώνες  φάσματος  υψηλών  συχνοτήτων  (HF) ή «βραχέων  κυμάτων », οι οποίες  είναι  
ουσιαστικής  σημασίας  για τη μετάδοση  ραδιοσημάτων  σε μεγάλες  αποστάσεις  έχουν  
αποτελέσει  αντικείμενο  άσκησης  πίεσης  από διάφορους  χρήστες , ιδιαίτερα  τις ραδιοφωνικές  
εκπομπές , και τις αεροναυτικές , στρατιωτικές  και ναυτιλιακές  κινητές  υπηρεσίες . Η 
πραγματοποιούμενη  στην  WRC-07 ενδελεχής  ανάλυση  της εν λόγω  ζώνης  μπορεί  δυνητικώς  
να επηρεάσει  σχετικές  ευρωπαϊκές  πολιτικές  του οπτικοακουστικού  τομέα  και των 
μεταφορών . 
Οι ραδιοφωνικές  εκπομπές  βραχέων  κυμάτων  πρόκειται  να αξιοποιήσουν  τα οφέλη  της 
ψηφιακής  τεχνολογίας  και θα πρέπει  να στηριχθούν  από επαρκή  χωρητικότητα  φάσματος . 
Νέες  υπηρεσίες  ραδιοτηλεοπτικών  εκπομπών  βασιζόμενες  στις ψηφιακές  τεχνολογίες , όπως  η 
τεχνολογία  DRM (Digital Radio Mondiale) προσφέρουν  τις προοπτικές  αναβίωσης  των 
ραδιοφωνικών  εκπομπών  σε μακρές  αποστάσεις  και συμβάλλουν  στη διάδοση  της 
ευρωπαϊκής  παιδείας  και των ευρωπαϊκών  προοπτικών  στην  παγκόσμια  σκηνή . Η περαιτέρω  
διάθεση  φάσματος  HF για μετάδοση  εκπομπών  θα υποβοηθήσει  την επιτυχή  αφομοίωση  
τεχνολογιών  ψηφιακών  ραδιοφωνικών  εκπομπών . 
Καίριας  σημασίας  ναυτιλιακές  υπηρεσίες  HF στρέφονται  επίσης  σταδιακά  στην  ψηφιακή  
εκπομπή . Η WRC-07 θα πρέπει  να εξετάσει  τις ανάγκες  φάσματος  του ανωτέρω  τομέα  
εγκαίρως , ενώ παράλληλα  διασφαλίζει  την ενδεδειγμένη  συνέχεια  με κρίσιμες  αναλογικές  
υπηρεσίες . 
Στόχοι  κοινοτικής  πολιτικής  
Η στροφή  από την αναλογική  στην  ψηφιακή  τεχνολογία  ραδιοφωνικών  εκπομπών  βραχέων  
κυμάτων  και ναυτιλιακών  υπηρεσιών  θα πρέπει  να υποβοηθηθεί  με την ικανοποίηση  των 
αναγκών  τους σε φάσμα  κατά  την αναμενόμενη  στην  WRC-07 επανεξέταση  της ζώνης  HF. 
5.3. Μελλοντικές  ανάγκες  φάσματος  για την αεροπλοΐα  
Η δημιουργία  ενιαίου  ευρωπαϊκού  ουρανού  στην  ΕΕ έχει ως στόχο  τη βελτιστοποίηση  της 
διαχείρισης  της εναέριας  κυκλοφορίας  και την ασφάλεια  της αεροπορίας , ώστε  να 
ικανοποιήσει  όλους  τους χρήστες  του εναέριου  χώρου , όπου  ο τελευταίος  αποτελεί  κοινό  
περιουσιακό  στοιχείο  υποκείμενο  σε συλλογική  διαχείριση  ανεξάρτητα  από τα εθνικά  
σύνορα . Τα κοινοτικά  πολιτικά  συμφέροντα  που σχετίζονται  με την αεροπλοΐα  
περιλαμβάνουν  τη δημιουργία  πρόσθετης  δυναμικότητας  πτήσεων  και αύξηση  του βαθμού  
απόδοσης  της διαχείρισης  εναέριας  κυκλοφορίας  (ΑΤΜ ). Προκειμένου  να επιτευχθούν  οι 
ανωτέρω  στόχοι , υπάρχει  ανάγκη  συντονισμένης  εισαγωγής  νέων  και αποδοτικότερων  ως 
προς  το φάσμα  τεχνολογιών . Αναγνωρίζεται  ως αναπόφευκτη  η κατάσταση  της παράλληλης  
λειτουργίας  παλαιών  και νέων  αεροναυτικών  συστημάτων , θα πρέπει  όμως  αυτό  να 
 
EL 11   EL περιορίζεται  στο ελάχιστο . Το φάσμα  που έχει ήδη εκχωρηθεί  στην  αεροπορία  θα πρέπει  
επίσης  να χρησιμοποιείται  όσο αποδοτικότερα  γίνεται , σύμφωνα  με κριτήρια  ασφάλειας . 
Στόχοι  κοινοτικής  πολιτικής  
Το επαρκές  φάσμα  για αεροναυτική  τηλεμετρία  και επικοινωνίες  φωνής  και δεδομένων  αέρα  
– εδάφους  μπορεί  να εξυπηρετήσει  τους στόχους  του ενιαίου  ευρωπαϊκού  ουρανού , χωρίς  να 
λησμονείται  ο στόχος  της ελαχιστοποίησης  της διάρκειας  της παράλληλης  χρήσης  φάσματος  
ραδιοσυχνοτήτων  από τα παλαιά  και τα νέα συστήματα . 
5.4. Δορυφορικές  επικοινωνίες  
Η WRC-07 πρόκειται  να επανεξετάσει  ορισμένους  από τους κανόνες  της ITU που αφορούν  
δορυφορικά  συστήματα . Γίνεται  παραδεκτό  ότι οι δορυφορικές  επικοινωνίες  αποτελούν  
αναπόσπαστο  μέρος  της κοινωνίας  της πληροφορίας  και συνιστούν  έναν από τους 
κυριότερους  πυλώνες  της διαστημικής  πολιτικής  της ΕΕ. Οι δορυφόροι  αποτελούν  μια 
σημαντική  εναλλακτική  βάση  έδρασης  υπηρεσιών  ηλεκτρονικής  επικοινωνίας , προσφέροντας  
ικανότητες  για πανευρωπαϊκή  κάλυψη  νέων  υπηρεσιών , συμπεριλαμβανομένων  ευρυζωνικών  
δεδομένων , βοηθώντας  τοιουτοτρόπως  στη γεφύρωση  τυχόν  ‘ψηφιακού  χάσματος ’ που 
αναπτύσσεται  στην  ύπαιθρο  και σε απομεμακρυσμένες  περιοχές  της Ευρώπης . 
Στόχοι  κοινοτικής  πολιτικής  
Ενώ είναι  θεμελιώδεις  οι αρχές  της ITU για ισότιμη  πρόσβαση  στο φάσμα  και σε πόρους  σε 
τροχιά , θα πρέπει  να διασφαλιστεί  ότι το παγκόσμιο  κανονιστικό  πλαίσιο  στηρίζει  απτές  
βιομηχανικές  πρωτοβουλίες  για την ανάπτυξη  και λειτουργία  βιώσιμων  συστημάτων  
δορυφορικής  επικοινωνίας . Θα πρέπει  να απλουστευθούν  οι σημερινές  διαδικασίες  
διεκπεραίωσης  δορυφορικών  ζητημάτων , ενώ θα πρέπει  να διαφυλαχθούν  τα υφιστάμενα  
δορυφορικά  συστήματα  στο πλαίσιο  των διατάξεων  περί προγραμματισμού  για τους 
δορυφόρους  στους  RR ITU. 
6. ΜΕΓΑΛΥΤΕΡΗ  ΕΥΕΛΙΞΙΑ  ΣΤΟ  ΠΑΓΚΟΣΜΙΟ  ΚΑΝΟΝΙΣΤΙΚΟ  ΠΛΑΙΣΙΟ  ΓΙΑ ΤΟ ΦΑΣΜΑ  
ΡΑΔΙΟΣΥΧΝΟΤΗΤΩΝ  
Η Επιτροπή  έχει ήδη διατυπώσει  τη θέση  της16 ότι θα πρέπει  το φάσμα  να υπόκειται  σε πιο 
ευέλικτες  κανονιστικές  ρυθμίσεις , ευθυγραμμιζόμενη  με προηγούμενη  γνώμη  της RSPG επί 
του θέματος  αυτού17. 
Η WRC-07 προσφέρει  σημαντική  ευκαιρία  για την ανάπτυξη  διαλόγου  σε παγκόσμιο  επίπεδο  
ως προς  τη στρατηγική  κατεύθυνση  της μελλοντικής  διαχείρισης  του φάσματος , 
εξετάζοντας  τα αποτελέσματα  μελετών  που εκπονήθηκαν  από την ITU με αντικείμενο  την 
αποτελεσματικότητα , την καταλληλότητα  και τον αντίκτυπο  των RR αναφορικά  με την 
εξέλιξη  της τεχνολογίας , με σκοπό  να εντοπιστούν  δυνατότητες  βελτιώσεων . Ένα θέμα  
ημερήσιας  διάταξης  της WRC-11  θα αποτελούσε  ενδεδειγμένο  σημείο  εστίασης  για να 
συντελεστεί  απτή  πρόοδος  στο ζήτημα  αυτό . 
                                                 
16 Βλ. COM(2007) 50. 
17 Γνώμη  της RSPG σχετικά  με WAPECS της 23ης Νοεμβρίου  2005. 
 
EL 12   EL Στόχοι  κοινοτικής  πολιτικής  
Τα κοινοτικά  συμφέροντα  θα εξυπηρετούνταν  καλύτερα  από παγκόσμιο  πλαίσιο  το οποίο  
στηρίζει  την άρση  των άσκοπων  κανονιστικών  περιορισμών  στη χρήση  του φάσματος  
ραδιοσυχνοτήτων , ενισχύοντας  τοιουτοτρόπως  την ευέλικτη  και αποδοτική  χρήση  του και 
εισάγοντας  περισσότερο  ανταγωνισμό  μεταξύ  διαφορετικών  υποδομών  ραδιοσυχνοτήτων . 
7. ΘΕΜΑΤΟΛΟΓΙΟ  ΤΗΣ  ΕΠΟΜΕΝΗΣ  ΔΙΑΣΚΕΨΗΣ  (WRC-11) 
Κάθε  παγκόσμια  διάσκεψη  ραδιοεπικοινωνιών  καταρτίζει  την ημερήσια  διάταξη  της 
επόμενης  διάσκεψης . Είναι  προς  το συμφέρον  της Κοινότητας  να στηρίξει  πρωτοβουλίες  από 
τις οποίες  προκύπτουν  μελλοντικές  διασκέψεις  WRC οι οποίες  σχετίζονται  άμεσα  με τις 
ιδιαίτερες  πολιτικές  απαιτήσεις  της ΕΕ. 
Η Επιτροπή  έχει ήδη εντοπίσει  την ανάγκη  για περισσότερη  ευελιξία  στο παγκόσμιο  
κανονιστικό  πλαίσιο  για το φάσμα  ραδιοσυχνοτήτων , με το οποίο  θα ασχοληθεί  ρητώς  η 
διάσκεψη  WRC-11 ( βλ. σημείο  6). Στο πλαίσιο  αυτό , στην  ημερήσια  διάταξη  της WRC-11 θα 
πρέπει  να εγγραφεί  η δυνατότητα  αναβάθμισης  του καθεστώτος  σταθερών  υπηρεσιών  στη 
ζώνη  των 470-862 MHz18. 
Οι περισσότερες  αποφάσεις  της WRC έχουν  αντίκτυπο  και εφαρμογή  σε μεγάλο  βάθος  
χρόνου  (συχνά  10 έως 20 έτη μετά  τη διάσκεψη ). Ως εκ τούτου , έχει σημασία  να 
διασφαλιστεί  ότι οι ημερήσιες  διατάξεις  αντέχουν  επαρκώς  έως το μέλλον  («future-proofed») 
ώστε  να μπορούν  να πραγματεύονται  τις απαιτήσεις , ως προς  το φάσμα , σημαντικών  
πολιτικών  και τάσεων . Οι υπό το πρίσμα  αυτό  συναφείς  ευρωπαϊκές  πολιτικές , των οποίων  η 
σημασία  πιθανότατα  θα αυξηθεί  στο υπόψη  χρονικό  διάστημα , περιλαμβάνουν  τα εξής: 
• Αειφόρος  ανάπτυξη  και κλιματική  αλλαγή : θα πρέπει  να αποδοθεί  ιδιαίτερη  προσοχή  
στις καταβαλλόμενες  προσπάθειες  για τον εντοπισμό  των απαιτήσεων  σε φάσμα  
συχνοτήτων  για μελλοντικές  εφαρμογές  στον  υπόψη  τομέα  και για τη διασφάλιση  της 
αγκύρωσής  των κατά  έγκαιρο  τρόπο  στη διαδικασία  της ITU. 
• Πανευρωπαϊκά  δίκτυα  και υπηρεσίες , στις μεταφορές  και τις ηλεκτρονικές  
επικοινωνίες : για παράδειγμα , μπορεί  να απαιτηθούν  πρόσθετες  ζώνες  φάσματος  για το 
επόμενης  γενεάς  ευρωπαϊκό  σύστημα  διαχείρισης  της εναέριας  κυκλοφορίας19, οπότε  το 
θεματολόγιο  της WRC-11 θα πρέπει  να είναι  ικανό  να αντιμετωπίσει  το ενδεχόμενο  αυτό , 
καθώς  και τα μη επανδρωμένα  αεροναυτικά  οχήματα  και τις αεροναυτικές  δορυφορικές  
επικοινωνίες . 
• Γεφύρωση  «ψηφιακών  χασμάτων », ιδιαίτερα  για περιοχές  της υπαίθρου , για τους 
ηλικιωμένους , τους αναπήρους  και για τις λοιπές  μειονεκτικές  κοινότητες . Θα απαιτηθούν  
περισσότερες  σκέψεις  ως προς  το φάσμα  για δορυφορικές  επικοινωνίες  και για συσκευές  
που στηρίζουν  ιατρικές  και υποβοηθητικές  τεχνολογίες . 
                                                 
18 Χωρίς  να προδικάζεται  η χορήγηση , από την WRC-07, πρωτεύουσας  κατανομής  στην  περιοχή  1 για 
την κινητή  υπηρεσία  στην  εν λόγω  ζώνη . 
19 Βλ. COM(2007) 103. 
 
EL 13   EL Προετοιμάζοντας  την WRC-11, η Επιτροπή  θα εργαστεί  με όλους  τους σχετικούς  
εμπλεκόμενους  παράγοντες  για τον εντοπισμό  των ειδικών  αναγκών  σε φάσμα  που 
παρουσιάζουν  οι τομείς  άσκησης  πολιτικής  που θα στηριχθούν  κατά  τη διάσκεψη . 
Στόχοι  κοινοτικής  πολιτικής  
Το θεματολόγιο  της επόμενης  WRC του 2011 θα πρέπει  να είναι  αρκετά  ευέλικτο  ώστε  να 
αντιμετωπίσει  τυχόν  ανάγκες  σε φάσμα  που προκύπτουν  από σημαντικές  κοινοτικές  
πολιτικές , όπως  ο ενιαίος  ευρωπαϊκός  ουρανός  και η αειφόρος  ανάπτυξη . Περαιτέρω  πρόοδος  
στη γενική  ευελιξία  ως προς  το φάσμα  θα συνεπάγεται  επίσης  ειδικό  θέμα  ημερήσιας  
διάταξης  επί του ζητήματος  αυτού . 
8. ΣΥΜΠΕΡΑΣΜΑ  
Καλούνται  το Ευρωπαϊκό  Κοινοβούλιο  και το Συμβούλιο  να επιδοκιμάσουν  τους κοινοτικούς  
στόχους  που εκτίθενται  στην  παρούσα  ανακοίνωση , καταβάλλοντας  προσπάθειες  για την 
επιτυχή  υλοποίηση  των σχετικών  κοινοτικών  πολιτικών , και ιδίως  δράσεων  
αναλαμβανόμενων  από κράτη  μέλη  στη διάσκεψη : 
• Ικανοποιώντας  τις ανάγκες  κινητών  συστημάτων  για φάσμα  συχνοτήτων  
– Προσδιορισμός  της ζώνης  συχνοτήτων  3,4 έως 3,8 GHz για το σκοπό  
αυτό  σε μη αποκλειστική  βάση ; 
– Αναβάθμιση  του κανονιστικού  καθεστώτος  της κινητής  υπηρεσίας  στη 
ζώνη  UHF; 
– Προστασία  της ζώνης  των 2,6 GHz για χρήση  σε κινητά  συστήματα  
τρίτης  γενεάς ; 
• Διασφάλιση  της αποτελεσματικής  προστασίας  της εξερεύνησης  της γης και 
άλλων  επιστημονικών  υπηρεσιών  από επιζήμιες  παρεμβολές ; 
• Ικανοποίηση  των αναγκαίων  απαιτήσεων  σε φάσμα  για ψηφιακές  ραδιοφωνικές  
εκπομπές  και για ναυτιλιακές  υπηρεσίες  στη ζώνη  ΗF; 
• Ενίσχυση  του κανονιστικού  πλαισίου  για τη στήριξη  γνήσιων  δορυφορικών  
συστημάτων ; 
• Παροχή  επαρκούς  φάσματος  για αεροναυτική  τηλεμετρία  και για επικοινωνίες  
φωνής  και δεδομένων  αέρος  – εδάφους ; 
• Προετοιμασία  δράσεων  που στηρίζουν  κοινοτικές  πολιτικές  εν όψει της επόμενης  
διάσκεψης  WRC που αναμένεται  για το 2011. 
Στη συνέχεια  της WRC-07, η Επιτροπή  θα συντάξει  έκθεση  σχετικά  με τα αποτελέσματα  της 
διάσκεψης  όσον  αφορά  τις κοινοτικές  πολιτικές  και τις προετοιμασίες  της επόμενης  
διάσκεψης  που προγραμματίζεται  να πραγματοποιηθεί  το 2011. Θα αρχίσει  επίσης  αμελλητί  
προετοιμασίες  ώστε  τα σχετικά  αποτελέσματα  της διάσκεψης  WRC-07 να 
αντανακλασθούν  σε ενδεδειγμένα  μέτρα  της Ευρωπαϊκής  Κοινότητας .